το νερό του θερμοσίφωνα εδώ και λίγες μέρες μυρίζει σαν κατσαριδοφάρμακο, ( εχει αυτη τη χαρακτηριστικη μυρωδια που εχουν τα σπρέι εντομοκτόνα ή και πολυ φτηνα αποσμητικά).. όταν τρέξει αρκετά παύει να μυρίζει ή εξασθενεί.. το κρύο ειναι οκ..
το νερό του θερμοσίφωνα μυρίζει
υποθέτω ότι αναφέρεστε σε ηλεκτρικό θερμοσίφωνα πχ elko nobel magnum κλπ και όχι σε ηλιακό, τώρα αν ο θερμοσίφωνας σας είναι και μπόϊλερ θερμαινόμενο από καλοριφέρ ή άλλο σύστημα, τότε πρέπει να ελεγχθεί το τμήμα αυτό του μπόϊλερ μήπως από τρύπημα περνά νερό του καλοριφέρ στο νερό χρήσης, βέβαια κάτι τέτοιο προϋποθέτει υψηλότερη ή έστω ίση πίεση του δικτύου του καλοριφέρ με την πίεση του νερού χρήσης του μπόιλερ. εάν όμως δεν είναι μπόιλερ αλλά απλός ηλεκτρικός θερμοσίφωνας, τότε υποπτευόμαστε το νερό του θερμοσίφωνα και εφόσον το κρύο δεν παρουσιάζει πρόβλημα κακοσμίας, τότε επιβάλλεται άδειασμα του νερού του θερμοσίφωνα και καθάρισμα από κατακάθια σκουριές και άλατα ή αντικατάσταση με νέο ηλεκτρικό θερμοσίφωνα. στην πρώτη περίπτωση του καθαρισμού θα μπορούσε κάποιος μετά το καθάρισμα του θερμοσίφωνα και πρίν τον γεμίσει με νερό να ρίξει εσωτερικά χλωρίνη για ρούχα, (ένα φλιτζανάκι του ελληνικού καφέ) και αφού γεμίσει με νερό τον θερμοσίφωνα να το αφήσει έτσι 10 λεπτά της ώρας και κατόπιν να τον αδειάσει και γεμίσει 2-3 φορές με νέο νερό ώσπου πάψει και η μυρωδιά της χλωρίνης. τα ίδια με τα παραπάνω ισχύουν και για τους ηλιακούς θερμοσίφωνες κλειστού κυκλώματος πχ calpak, μαλτεζος, stiebel κλπ όπου όμως υπάρχει η επί πλέον περίπτωση από τις παραπάνω, να έχει τρυπήσει το τοίχωμα μεταξύ κλειστού κυκλώματος δηλαδή του χώρου όπου υπάρχει το αντιψυκτικό και να επικοινωνεί με τον χώρο που ευρίσκεται το νερό που ζεσταίνεται για χρήση. σε αυτή την περίπτωση εκτός από οσμή ανάλογη του αντιψυκτικού εμφανίζονται και τάσεις να αφρίσει το νερό. οι αφροί και η οσμή με την πάροδο του χρόνου ελαττώνονται καθώς εξασθενεί η παρουσία του αντιψυκτικού από την διαρροή του προς το νερό χρήσης. τρουλλινός γιώργος 6932860310 υδραυλικές εργασίες σε όλη την αθήνα - αττική γλυκά νερά, νέο ηράκλειο, , κορωπί, ταύρο, γουδί